అనుకరణ
ఏదో ఒక వాస్తవ వస్తువు, వ్యవహార స్థితి లేదా ప్రక్రియ యొక్క అనుకృతిని అనుకరణ (ఆంగ్లం: Simulation) అంటారు. సాధారణంగా ఎంపిక చేసుకున్న ఒక భౌతిక లేదా నైరూప్య వ్యవస్థ యొక్క కొన్ని ప్రధాన లక్షణాలు లేదా ప్రవర్తనలకు ప్రాతినిధ్యం వహించడాన్ని అనుకరణ చర్యగా పరిగణించవచ్చు.
సహజ వ్యవస్థలు లేదా మానవ వ్యవస్థల యొక్క పనితీరును లోతుగా అర్థం చేసుకునేందుకు ఉపయోగించే నమూనా సృష్టితోపాటు, అనేక సందర్భాల్లో అనుకరణను ఉపయోగిస్తున్నారు. అత్యున్నత పనితీరు కోసం సాంకేతిక పరిజ్ఞాన అనుకరణ, సేఫ్టీ ఇంజనీరింగ్, టెస్టింగ్, శిక్షణ మరియు విద్యా విభాగాల్లోనూ ఇది ఉపయోగించబడుతోంది. ప్రత్యామ్నాయ పరిస్థితుల యొక్క భవిష్యత్ వాస్తవ ప్రభావాలు మరియు చర్య గమనాలను చూపించేందుకు కూడా అనుకరణను ఉపయోగించవచ్చు.
ప్రధాన లక్షణాలు మరియు ప్రవర్తనలకు సంబంధించిన ఎంపికల కోసం సరైన మూలాల సమాచారాన్ని సేకరించడం, అనుకరణ పరిధిలో సరళీకరించిన అంచనాలు మరియు ప్రతిపాదనలు ఉపయోగించడం మరియు అనుకరణ ఫలితాల యొక్క విశ్వసనీయత మరియు చెల్లుబాటులను అనుకరణ ప్రక్రియలో కీలక అంశాలుగా చెప్పుకోవచ్చు.
చారిత్రాత్మకంగా, స్వతంత్రంగా బాగా అభివృద్ధి చెందిన వివిధ రంగాల్లో అనుకరణలను ఉపయోగించారు, అయితే 20వ శతాబ్దంలో వ్యవస్థల సిద్ధాంతం మరియు సమాచార నియంత్రణ యంత్రాధ్యయనం యొక్క పరిశోధనలతోపాటు కంప్యూటర్లు ఈ రంగాలన్నింటిలో విస్తృతంగా ఉపయోగించబడటంతో ఈ భావన కొంతవరకు ఏకీకృతమయ్యేందుకు మరియు మరింత క్రమ అవలోకనానికి మార్గం ఏర్పడింది.
వాస్తవ వస్తువుకు బదులుగా భౌతిక వస్తువులను ప్రతిక్షేపించే అనుకరణను "భౌతిక అనుకరణ" అని పిలుస్తారు (కొన్ని వర్గాలు ఈ పదాన్ని భౌతిక శాస్త్రంలోని కొన్ని ప్రత్యేక సూత్రాలకు కంప్యూటర్ అనుకరణలు నమూనాను సృష్టించేందుకు ఉపయోగిస్తాయి, అయితే ఈ కథనం దానికి సంబంధించినది కాదు). వాస్తవ వస్తువు లేదా వ్యవస్థతో పోలిస్తే చిన్న పరిమాణంలో లేదా తక్కువ వ్యయంతో అందుబాటులో ఉన్న కారణంగా తరచుగా ఈ భౌతిక వస్తువులను ఎంచుకుంటున్నారు.
"సంకర్షణ అనుకరణ"ను ఒక ప్రత్యేకమైన భౌతిక అనుకరణగా పరిగణిస్తారు, తరచుగా దీనిని "హ్యూమన్ ఇన్ ది లూప్" సిమ్యులేషన్ (అనుకరణ)గా కూడా సూచిస్తారు, ఇందులోని భౌతిక అనుకరణల్లో మానవ కార్యకలాపాలు కూడా చేర్చబడతాయి, ఇందుకు ఉదాహరణలు విమాన అనుకరణ యంత్రం లేదా చోదక అనుకరణ యంత్రం.
"సంయోజిత పర్యావరణం"గా కూడా పిలిచే ఒక కంప్యూటర్ అనుకరణ కూడా హ్యూమన్ ఇన్ ది లూప్ సిమ్యులేషన్స్ పరిధిలోకి వస్తుంది.
వ్యవస్థ ఏ విధంగా పనిచేస్తుందో పరిశీలించేందుకు ఒక కంప్యూటర్‌పై వాస్తవ-జీవితాన్ని లేదా కాల్పనిక పరిస్థితిని సృష్టించే ప్రయత్నాన్ని కంప్యూటర్ అనుకరణ (లేదా "సిమ్") అంటారు. చలరాశులను మార్చడం ద్వారా, వ్యవస్థ యొక్క ప్రవర్తన గురించి అంచనాలు తయారు చేయవచ్చు.
భౌతిక శాస్త్రం, రసాయన శాస్త్రం మరియు జీవ శాస్త్రాలలో, అనేక సహజ వ్యవస్థలకు నమూనాను ఏర్పరచడంలో కంప్యూటర్ అనుకరణ ఒక కార్యకారక భాగంగా మారింది, మరియు ఆర్థిక శాస్త్రం, సాంఘిక శాస్త్రం (కంప్యుటేషనల్ సోషియాలజీ)లతోపాటు సాంకేతిక శాస్త్రంలోని మానవ వ్యవస్థలు అటువంటి వ్యవస్థల యొక్క కార్యకలాపాన్ని లోతుగా అర్థం చేసుకునేందుకు ఇది ఉపయోగపడుతుంది. అనుకరణకు కంప్యూటర్‌లను ఉపయోగించడం ద్వారా చేకూరే ప్రయోజనాలను గుర్తించేందుకు నెట్‌వర్క్ ట్రాఫిక్ సిమ్యులేషన్ రంగాన్ని ఒక మంచి ఉదాహరణగా చెప్పవచ్చు. ఇటువంటి అనుకరణల్లో, పర్యావరణం కోసం ఊహించిన ప్రాథమిక హద్దులను బట్టి ప్రతి అనుకరణకు నమూనా ప్రవర్తన మారుతుంది.
సంప్రదాయబద్ధంగా, వ్యవస్థల యొక్క క్రమబద్ధ నమూనా ఏర్పాటు గణిత శాస్త్ర నమూనా మీదగా జరుగుతుంది, ప్రమాణాల సమితి మరియు ప్రాథమిక పరిస్థితుల నుంచి వ్యవస్థ యొక్క ప్రవర్తనను అంచనా వేసేందుకు వైశ్లేషిక పరిష్కారాలు కనుగొనడానికి ఇది ప్రయత్నిస్తుంది. సాధారణ సంవృత రూప వైశ్లేషిక పరిష్కారాలు కనుగొనడం సాధ్యంకాని నమూనా వ్యవస్థలకు సమ్మిళితంగా లేదా బదులుగా తరచుగా కంప్యూటర్ అనుకరణను ఉపయోగిస్తారు. కంప్యూటర్ అనుకరణల్లో వివిధ రకాలు ఉన్నాయి, అన్నిరకాల కంప్యూటర్ అనుకరణలు ఈ కింది ఉమ్మడి లక్షణాన్ని కలిగివుంటాయి, సాధ్యపడే పరిస్థితులన్నింటి యొక్క పూర్తి వివరాలు నిషేధించబడి లేదా అసాధ్యంగా ఉన్న ఒక వ్యవస్థ కోసం కంప్యూటర్ అనుకరణలు ప్రాతినిధ్యపు దృష్టాంతాల నమూనాను సృష్టించేందుకు ప్రయత్నిస్తాయి.
కంప్యూటర్ ఆధారిత అనుకరణ నమూనా ఏర్పాటును నిర్వహించేందుకు అనేక సాఫ్ట్‌వేర్ ప్యాకేజీలు అందుబాటులో ఉన్నాయి (ఉదాహరణకు మాంటే కార్లో సిమ్యూలేషన్, స్టాచస్టిక్ మోడలింగ్, బహుళవిధాన నమూనా సృష్టికి ఉద్దేశించబడిన ఎనీలాజిక్), ఇవి నమూనా సృష్టి (మోడలింగ్)ని బాగా సులభతరం చేశాయి.
ఆధునిక రోజుల్లో వాస్తవానికి అన్నిరకాల కంప్యూటర్-ఆధారిత ప్రాతినిధ్యాన్ని సూచించేందుకు "కంప్యూటర్ అనుకరణ" అనే పదాన్ని ఉపయోగిస్తున్నారు.
కంప్యూటర్ సైన్స్‌లో అనుకరణ ప్రత్యేకించిన అర్థాలను కలిగివుంది: ఒక కర్త వివిక్త-స్థితి యంత్రం యొక్క పరివర్తనల స్థితిని, ప్రవేశాంశాలు మరియు నిర్గమాంశాలను వర్ణించే పరివర్తన స్థితి పట్టికను ఒక సముదాయ యంత్రం నిర్వహిస్తున్నప్పుడు చోటుచేసుకునే పరిణామాలను సూచించేందుకు అలెన్ టురింగ్ "సిమ్యులేషన్" (అనుకరణ) అనే పదాన్ని ఉపయోగించాడు. కంప్యూటర్ కర్త యంత్రాన్ని అనుకరిస్తుంది. ఇదే ప్రకారం, సైద్ధాంతిక కంప్యూటర్ శాస్త్రంలో పరివర్తన స్థితి వ్యవస్థల మధ్య సంబంధాన్ని "అనుకరణ" అంటారు, ఇది కార్యకారక పదార్థ శాస్త్రం (ఆపరేషనల్ సెమాంటిక్స్) యొక్క అధ్యయనానికి ఉపయోగపడుతుంది.
కొంతవరకు సిద్ధాంతపరంగా, కంప్యూటర్‌లను ఉపయోగించి కంప్యూటర్‌లను అనుకరించడం కంప్యూటర్ అనుకరణ యొక్క ఆసక్తికరమైన అనువర్తనంగా చెప్పవచ్చు. కంప్యూటర్ ఆర్కిటెక్చర్‌లో, ఒక విలక్షణమైన అనుకరణ యంత్రాన్ని "ఎమ్యులేటర్" అని పిలుస్తారు, దీనిని తరచుగా ఒక అసౌకర్యవంతమైన కంప్యూటర్‌పై లేదా కఠిన నియంత్రిత పర్యావరణంలో ("కంప్యూటర్ ఆర్కిటెక్చర్ సిమ్యులేటర్" మరియు "ఫ్లాట్‌ఫామ్ విర్చువలైజేషన్‌" లను చూడండి) ప్రోగ్రామ్‌ను అమలు చేసేందుకు ఉపయోగిస్తారు. ఉదాహరణకు, ఉద్దిష్ట యంత్రానికి ప్రోగ్రామ్‌ను (క్రమణికను) దిగుమతి చేసుకునే ముందుగా ఒక మైక్రోప్రోగ్రామ్‌లో లేదా కొన్నిసార్లు కమర్షియల్ అప్లికేషన్ ప్రోగ్రామ్‌లలో తప్పులను గుర్తించి సరిచేసేందుకు అనుకరణ యంత్రాలు ఉపయోగిస్తారు. కంప్యూటర్ యొక్క నిర్వహణ అనుకరించబడటం వలన, ఆ కంప్యూటర్ యొక్క నిర్వహణ గురించిన మొత్తం సమాచారం ప్రోగ్రామర్ (క్రమకర్త)కు అందుబాటులో ఉంటుంది, అనుకరణ యొక్క వేగం మరియు అమలు అభీష్టం మేరకు మారుతుంది.
ఫాల్ట్ ట్రీలను అనువదించేందుకు లేదా VLSI లాజిక్ నమూనాలను నిర్మించే ముందు వాటిని పరీక్షించేందుకు కూడా అనుకరణ యంత్రాలను ఉపయోగించవచ్చు. లాక్షణిక అనుకరణ గుర్తుతెలియని విలువలకు బదులుగా చలరాశులను ఉపయోగిస్తుంది.
సర్వోత్తమీకరణ (ఆప్టిమైజేషన్) విభాగంలో, తరచుగా నియంత్రణ వ్యూహాలను అభిలషణీయం చేసేందుకు పరిణామ గణనతో సంయోగంలో భౌతిక ప్రక్రియల యొక్క అనుకరణలు ఉపయోగిస్తారు.
పౌర మరియు సైనిక సిబ్బంది శిక్షణలో తరచుగా అనుకరణను ఉపయోగిస్తున్నారు. వాస్తవిక ప్రపంచంలో అసలు పరికరాలు ఉపయోగించడానికి శిక్షణలో ఉన్నవారిని అనుమతించడం అధిక వ్యయంతో కూడుకుని ఉండటం లేదా వాటి ఉపయోగం బాగా ప్రమాదకరమై ఉన్న పరిస్థితుల్లో సాధారణంగా దీనిని ఉపయోగిస్తారు. ఇటువంటి పరిస్థితుల్లో శిక్షణ పొందేవారు ఒక "సురక్షితమైన" విలక్షణ పర్యావరణంలో విలువైన పాఠాలు నేర్చుకునే వీలు ఉంటుంది. ఒక భద్రతా-శాస్త్రీయ వ్యవస్థ కోసం శిక్షణ పొందే సందర్భంగా తప్పులు చేసేందుకు ఈ అనుకరణ వీలు కల్పిస్తుంది. ఉదాహరణకు, సిమ్‌స్కూల్ బోధకులు తరగతిగది నిర్వహణ మరియు బోధన మెళకువలను విద్యార్థుల అనుకరణపై సాధన చేస్తారు, ఇది వాస్తవ పరిస్థితుల్లో విద్యార్థులకు హాని తలపెట్టే అవకాశం ఉన్న పనులను బోధకులు "ఉద్యోగ సమయంలో నేర్చుకోవాల్సిన" అవసరాన్ని తప్పిస్తుంది. అయితే శిక్షణకు ఉపయోగించిన అనుకరణలు మరియు బోధనాత్మక అనుకరణకు మధ్య ఒక ప్రత్యేకత ఉంటుంది.
శిక్షణ అనుకరణలు ఈ కింది మూడు విభాగాల్లో ఏదో ఒకదాని పరిధిలోకి వస్తాయి:ప్రామాణీకరించిన పరీక్షల్లో, "ప్రత్యక్ష" అనుకరణలు కొన్నిసార్లు "అధిక-విశ్వసనీయత"కు ఉద్దేశించబడతాయి, ఇవి "సారూప్య పనితీరు కలిగిన నమూనా"లను సృష్టిస్తాయి, ఇదిలా ఉంటే "తక్కువ విశ్వసనీయత", "పెన్సిల్-మరియు-కాగితం" అనుకరణలు "ఆశించిన పనితీరును ప్రదర్శించగల సంకేతాల"ను మాత్రమే అందిస్తాయి, అధిక, పరిమిత మరియు తక్కువ విశ్వసనీయత అనుకరణల మధ్య ప్రత్యేకత నిర్దిష్ట పోలిక యొక్క సందర్భాన్ని ఆధారంగా చేసుకొని సాపేక్షంగా ఉంటుంది.
విద్యా రంగంలో అనుకరణలు కొంతవరకు శిక్షణ అనుకరణలు మాదిరిగానే ఉంటాయి. అవి నిర్దిష్ట పనులపై దృష్టి పెడతాయి. విద్యా అనుకరణలను సూచించేందుకు 'సూక్ష్మప్రపంచం' అనే పదాన్ని ఉపయోగిస్తారు, ఒక వాస్తవ వస్తువు లేదా పర్యావరణానికి బదులుగా ఈ అనుకరణలు ఒక వియుక్త అంశానికి సంబంధించిన నమూనాను ఏర్పరుస్తాయి లేదా కొన్ని సందర్భాల్లో విద్యార్థులు కీలక అంశాల గురించి అవగాహనను అభివృద్ధి చేసుకోవడానికి సాయపడే విధంగా విద్యా అనుకరణలు సులభ మార్గంలో ఒక వాస్తవ ప్రపంచ పర్యావరణం నమూనాను ఏర్పాటు చేస్తాయి. సాధారణంగా, వినియోగదారు సూక్ష్మప్రపంచంలో ఒక స్థాయి నిర్మాణాన్ని సృష్టించవచ్చు, ఇది ఒక మార్గంలో రూపకల్పన చేస్తున్న అంశాలకు అనుగుణంగా ప్రవర్తిస్తుంది. సూక్ష్మప్రపంచాల యొక్క విలువను సమర్థించిన తొలి వ్యక్తి సేమౌర్ పాపెర్ట్, బాగా ప్రసిద్ధి చెందిన సూక్ష్మప్రపంచాల్లో పాపెర్ట్ అభివృద్ధి చేసిన లోగో (ప్రోగ్రామింగ్ లాంగ్వేజ్) ప్రోగ్రామింగ్ ఎన్విరాన్‌మెంట్ కూడా ఒకటి. మరో ఉదాహరణ ఏమిటంటే, భూతాపం మరియు భవిష్యత్ ఇంధనానికి సంబంధించిన విజ్ఞాన శాస్త్ర అంశాలను బోధించేందుకు గ్లోబల్ ఛాలెంజ్ అవార్డ్ ఆన్‌లైన్ STEM లెర్నింగ్ వెబ్ సైట్ సూక్ష్మప్రపంచ అనుకరణలను ఉపయోగిస్తుంది. ఓపెన్ సోర్స్ ఫిజిక్స్ మరియు దాని యొక్క EJS ఎన్విరాన్‌మెంట్ (పర్యావరణం)లను విద్యాకు సంబంధించిన ఇతర అనుకరణ ప్రాజెక్టులుగా చెప్పవచ్చు.
ఇటీవల సంవత్సరాల్లో వ్యాపార విద్య కోసం "మేనేజ్‌మెంట్ గేమ్స్" (లేదా "వ్యాపార అనుకరణలు" )ను సృష్టిస్తున్నారు. వ్యాపార అనుకరణలు సురక్షితమైన పర్యావరణంలో వ్యాపార వ్యూహాలను అమలు చేసే ఒక ప్రభావవంతమైన నమూనాను కలిగివుంటాయి మరియు సందర్భాధ్యయన చర్చలకు ఒక ఉపయోగకర విస్తరణను అందజేస్తాయి.
ఉన్నత పాఠశాల లేదా విశ్వవిద్యాలయ స్థాయిలో మానవశాస్త్రం, ఆర్థిక శాస్త్రం, చరిత్ర, రాజనీతి శాస్త్రం లేదా సామాజిక విద్యాభ్యాసాల్లోని సామాజిక మరియు రాజకీయ ప్రక్రియలను వివరించేందుకు సాంఘిక శాస్త్ర తరగతి గదుల్లో "సాంఘిక అనుకరణలు" ఉపయోగించబడతాయి. ఉదాహరణకు, ఇవి పౌర శాస్త్ర అనుకరణలు లేదా అంతర్జాతీయ సంబంధాల అనుకరణల రూపంలో ఉండవచ్చు, మొదటి దానిలో ఒక అనుకరణ చేసిన సమాజంలో పాత్రలను భాగస్వాములు పోషిస్తారు, రెండో దానిలో భాగస్వాములు చర్చలు, కూటమి నిర్మాణం, వాణిజ్యం, దౌత్యం మరియు దళాల ఉపయోగం తదితర కార్యకలాపాల్లో పాలుపంచుకుంటారు. ఇటువంటి అనుకరణలు ఊహాత్మక రాజకీయ వ్యవస్థలు లేదా ప్రస్తుత లేదా చారిత్రక సంఘటనల ఆధారంగా చేసుకుంటాయి. రెండో దానికి ఒక ఉదాహరణ ఏమిటంటే బెర్నార్డ్ కళాశాల యొక్క విద్య అనుకరణల యొక్క "రియాక్టింగ్ టు ది పాస్ట్" సిరీస్. "రియాక్టింగ్ టు ది పాస్ట్" సిరీస్‌లో విజ్ఞాన శాస్త్ర విద్యకు సంబంధించిన అనుకరణ క్రీడలు కూడా ఉంటాయి.
ఇటీవల సంవత్సరాల్లో, సహాయ మరియు అభివృద్ధి సంస్థల్లో సిబ్బంది శిక్షణ కోసం కూడా సాంఘిక అనుకరణల ఉపయోగం పెరుగుతోంది. ఉదాహరణకు కారణ అనుకరణను మొదట ఐక్యరాజ్యసమితి అభివృద్ధి కార్యక్రమం అభివృద్ధి చేసింది, సున్నితమైన మరియు వివాదాల్లో చిక్కుకొని ఉన్న దేశాలతో పనిచేసేందుకు సిబ్బందికి శిక్షణ ఇవ్వడానికి ఇప్పుడు బాగా అభివృద్ధి చేసిన పై అనుకరణ యొక్క రూపాన్ని ప్రపంచ బ్యాంకు ఉపయోగిస్తుంది.
చికిత్సా శాస్త్రం మరియు రోగనిర్ధారణ పద్ధతులతోపాటు వైద్యపరమైన అంశాలు బోధించేందుకు మరియు ఆరోగ్య వృత్తుల్లో ఉన్న సిబ్బంది నిర్ణయాలు తీసుకునేందుకు వైద్య అనుకరణ యంత్రాల అభివృద్ధి మరియు వినియోగం జరుగుతోంది. రక్తం వర్ణన వంటి ప్రాథమిక అంశాల నుంచి లాపరోస్కోపిక్ శస్త్రచికిత్స మరియు అత్యవసర చికిత్సా కేంద్రాల వరకు శిక్షణ ప్రక్రియల కోసం అనుకరణ యంత్రాలు అభివృద్ధి చేయబడుతున్నాయి. జీవవైద్య సాంకేతిక సమస్యల కోసం కొత్త పరికరాల నమూనాను నిర్మించేందుకు సాయపడటంలో ఇవి ముఖ్య పాత్ర పోషిస్తున్నాయి. ప్రస్తుతం, వైద్య శాస్త్రంలో కొత్త చికిత్స విధానాలు, చికిత్సలు మరియు ప్రారంభ రోగనిర్ధారణ కోసం పరిశోధన మరియు అభివృద్ధి సాధనాలుగా అనుకరణ యంత్రాలు (సిమ్యులేటర్లు) ఉపయోగపడుతున్నాయి.
అనేక వైద్య అనుకరణ యంత్రాల్లో సంబంధిత అంతర్నిర్మాణం యొక్క ప్లాస్టిక్ అనుకరణకు ఒక కంప్యూటర్ అనుసంధానించబడి 
ఉంటుంది. ఈ రకానికి చెందిన అత్యాధునిక అనుకరణ యంత్రాలు వాస్తవ పరిమాణంలోని ఒక బొమ్మను ఉపయోగించుకుంటుంది, ఇది ఎక్కించిన మందులకు స్పందిస్తుంది మరియు ప్రాణ-హాని కలిగే అత్యవసర పరిస్థితుల యొక్క అనుకరణలను సృష్టించేందుకు ఇది ప్రోగ్రామ్ (క్రమణిక) చేయబడుతుంది.
ఇతర అనుకరణల్లో, ప్రక్రియ యొక్క దృష్టి సంబంధ భాగాలు కంప్యూటర్ గ్రాఫిక్స్ పద్ధతుల చేత పునరుత్పత్తి చేయబడతాయి, ఇదిలా ఉంటే వినియోగదారు యొక్క చర్యలకు స్పందనగా స్పర్శ ప్రతిస్పందన పరికరాలచే పునరుత్పత్తి చేయబడిన స్పర్శ-ఆధారిత భాగాలు భౌతిక అనుకరణల చర్యాక్రమాలు కలిపి లెక్కించబడతాయి. వాస్తవికతను విస్తరించేందుకు ఈ రకానికి చెందిన వైద్య అనుకరణలు తరచుగా రోగి యొక్క 3D CT లేదా MRI స్కాన్‌ల సమాచారాన్ని ఉపయోగిస్తాయి. కొన్ని వైద్య అనుకరణలు విస్తృతంగా పంపిణీ చేసేందుకు అభివృద్ధి చేయబడతాయి (ఉదాహరణకు వెబ్-ఆధారిత అనుకరణలు, వీటిని ప్రామాణిక వెబ్ బ్రౌజర్ల ద్వారా చూడవచ్చు) మరియు కీబోర్డు మరియు ఇవి మౌస్ వంటి ప్రామాణిక కంప్యూటర్ అంతర్ముఖాలతో సంకర్షణ చెందగలవు.
ఒక అనుకరణ యంత్రం యొక్క మరో ముఖ్యమైన వైద్య అనువర్తనం ఏమిటంటే — ఒక ప్లాస్బో ఔషధాన్ని ఉపయోగించడం, ఇది ఔషధం సమర్థతను పరీక్షించే సమయాల్లో క్రియాశీలక ఔషధాన్ని అనుకరించే సమ్మేళనం (ప్లేస్బో (సాంకేతిక పదం మూలాలు) చూడండి) — ఇది "అనుకరణ"కు కొద్దిగా భిన్నమైన అర్థాన్ని సూచిస్తుంది.
వైద్య పరిశ్రమలో రోగి భద్రత ఒక ఆందోళనకర అంశం. నిర్వహణ లోపం మరియు సంరక్షణ మరియు శిక్షణల్లో ఉత్తమ ప్రమాణాల కొరత కారణంగా రోగులు గాయాలతో బాధ పడుతుండటం మరియు మరణిస్తుండటం చూస్తూనే ఉన్నాము. అనుకరణ-ఆధారిత వైద్య విద్య (ఎడెర్-వాన్ హుక్, జాకీ, 2004) కోసం నిర్మించిన జాతీయ అజెండా ప్రకారం, "వైద్య అత్యవసర పరిస్థితిలో సానుకూల ఫలితాన్ని రాబట్టేందుకు ఉద్దేశించిన అత్యంత కీలకమైన అంశాల్లో ఎటువంటి అనూహ్య పరిస్థితికైనా (ఉదాహరణకు యుద్ధ రంగంలో లేదా రహదారులపై జరిగిన లేదా ఆస్పత్రి అత్యవసర గదిలో ఏర్పడిన అనూహ్య పరిస్థితులు) జాగ్రత్తగా స్పందించే ఆరోగ్య సంరక్షణ ప్రదాత యొక్క సామర్థ్యం కూడా ఒకటి." అనుకరణ. వైద్యపరమైన దోషాల కారణంగా 98,000 మంది ప్రాణాలు కోల్పోతున్నారని, నిరోధించదగిన ప్రతికూల సంఘటనలకు ప్రతి ఏటా $37 మరియు $50 మిలియన్లు మరియు $17 నుంచి $29 బిలియన్ల వ్యయం అవుతుందని ఎడెర్-లాన్ హుక్ (2004) తెలియజేసింది. "నిరోధించదగిన ప్రతికూల సంఘటనల కారణంగా సంభవిస్తున్న మరణాల్లో ఎక్కువ భాగం మోటారు వాహన ప్రమాదాలు, రొమ్ము క్యాన్సర్ లేదా AIDSల కారణంగా సంభవిస్తున్నాయని"
ఎడెర్-వాన్ హుక్ (2004) పేర్కొంది. పరిశ్రమలో రోగి భద్రతను మెరుగుపరచడాన్ని అత్యంత ప్రధాన ఆందోళన అనేందుకు ఈ గణాంకాలను చూస్తే ఆశ్యర్యపోవాల్సిన అవసరం లేదు.
రోగులపై హానికరమైన ప్రభావాలు చూపే భద్రతాపరమైన ఆందోళనలను తగ్గించే ప్రయత్నాల్లో భాగంగా విన్నూత్న అనుకరణ శిక్షణ సేవలను ప్రస్తుతం వైద్య నిపుణులకు శిక్షణ ఇచ్చేందుకు ఉపయోగిస్తున్నారు. అయితే, కథనం ప్రకారం... అనుకరణ రోగి భద్రతను మెరుగుపరుస్తుందా? స్వయం-సామర్థ్యం, ప్రయోజకత్వం, కార్యనిర్వాహక పనితీరు మరియు రోగి భద్రత (నిషిసాకీ A., కెరెన్ R., మరియు నాథ్‌కర్ణి, V., 2007) న్యాయ కమిటీ భిన్నాభిప్రాయాల కారణంగా తీర్పు వెలువరించలేదు. “ప్రదాత మరియు బృంద స్వయం-సామర్థ్యం మరియు బొమ్మలపై ప్రయోజకత్వాన్ని అనుకరణ శిక్షణ మెరుగుపరుస్తుందనేందుకు మంచి సాక్ష్యం ఉందని నిషిసాకి పేర్కొన్నాడు. ప్రక్రియ సంబంధ అనుకరణ వైద్యపరమైన ఏర్పాట్లలో వాస్తవ కార్యనిర్వాహక పనితీరును మెరుగుపరుస్తుందనేందుకు కూడా మంచి ఆధారం ఉంది. అయితే, హామీ ఇచ్చిన విధంగా, అనుకరణ ద్వారా సిబ్బంది వనరుల నిర్వహణ శిక్షణ ఇవ్వడం వైద్య పర్యావరణంలో బృంద కార్యనిర్వాహక పనితీరును మెరుగుపరుస్తుందనేందుకు ఇప్పటివరకు ఎటువంటి ఆధారం లేదు. వాస్తవానికి అనుకరణ శిక్షణ రోగి ఫలితాన్ని మెరుగుపరిచినట్లు కూడా ఈ రోజు వరకు ఎటువంటి ఆధారం లేదు. అయినప్పటికీ, భవిష్యత్ శిక్షణ సాధనంగా వైద్య అనుకరణ యొక్క చెల్లుబాటుపై విశ్వాసం పెరుగుతోంది.” ఎందుకంటే రోగి భద్రతను పెంచేందుకు అనుకరణ ప్రయత్నాలను విజయవంతం చేసే దిశగా ఇప్పటివరకు పూర్తిస్థాయిలో పరిశోధక అధ్యయనాలు జరగలేదు. రోగి సంరక్షణను మెరుగుపరిచేందుకు ఉపయోగించిన పరిశోధక అనుకరణలకు [ఇటీవల అమలు చేసిన] ఉదాహరణలను [మరియు వెచ్చించిన నిధుల సమాచారాన్ని] ఇంప్రూవింగ్ పేషెంట్ సేఫ్టీ త్రూ సిమ్యులేషన్ రీసెర్చ్ (US డిపార్ట్‌మెంట్ ఆఫ్ హ్యూమన్ హెల్త్ సర్వీసెస్)కు సంబంధించిన వెబ్‌పేజ్ http://www.ahrq.gov/qual/simulproj.htmలో చూడవచ్చు.
ఆఖరి నిమిష లేదా/మరియు ఆఖరి ప్రదేశ సేవలు అందించేందుకు అనుకరణల శిక్షణను ఉపయోగించడం ద్వారా రోగి భద్రతను మెరుగుపరిచే ప్రయత్నం శిశు సంరక్షణ విభాగంలో జరిగింది. ఈ శిక్షణలో సిబ్బంది విధులకు హాజరయ్యే ముందు 20 నిమిషాలపాటు అనుకరణ శిక్షణ తీసుకోవాల్సి ఉంటుంది. శిక్షణ అప్పుడే తీసుకున్న కారణంగా సాధారణంగా ప్రక్రియతో సంబంధం ఉన్న సానుకూల ఫలితాలు పెరగడంతోపాటు, ప్రతికూల ఫలితాలను తగ్గించవచ్చని భావిస్తున్నారు. ఈ అధ్యయనం యొక్క ఉపయోగం ఏమిటంటే.. ఆఖరి నిమిషంలో శిక్షణ రోగి భద్రత మరియు ఓరోట్రాకెయల్ ఇన్‌ట్యూబేషన్ యొక్క కార్యనిర్వాహక ప్రదర్శనలను మెరుగుపరుస్తుందో లేదో తెలుసుకునేందుకు మరియు అవాంఛిత సంఘటనలను తగ్గిస్తుందో లేదో తెలుసుకోవడం మరియు "అనుకరణ ఏర్పాట్లలో అధిక విశ్వసనీయత కలిగిన అనుకరణ శిక్షణ సామర్థ్యాన్ని మరియు రోగి భద్రతను విస్తరిస్తుంచే పరికల్పనను పరీక్షించడం కోసం ఈ అధ్యయనం ఉద్దేశించబడింది." అబ్‌స్ట్రాక్ట్ పి38లో పేర్కొన్న తీర్మానం ప్రకారం: ఆఖరి నిమిషం అనుకరణ శిక్షణ ప్రక్రియా సంబంధ విజయాన్ని లేదా భద్రత లేకుండా ICU ఫిజిషియన్ ట్రైనీ ఎయిర్‌వే రెససిటేషన్ పార్టిసిపేషన్‌ను మెరుగుపరుస్తుంది (నిషాసాకి A., 2008), వాస్తవ పరిస్థితుల్లో ఈ అనుకరణ శిక్షణ వైద్యుడి భాగస్వామ్యాన్ని పరిచింది; సేవల నాణ్యతను విస్మరించదు. అందువలన అనుకరణ శిక్షణ ఉపయోగం ద్వారా సుశిక్షితులైన వైద్యుల సంఖ్యను పెంచినట్లు, వాస్తవానికి అనుకరణ శిక్షణ రోగి భద్రతను మెరుగుపరిచినట్లు భావించవచ్చు. ఈ పరికల్పన చెల్లుబాటు మరియు ఇతర పరిస్థితులకు ఫలితాలను సాధారణీకరించాలా వద్దా అనే దానిపై పరిశోధన జరపాల్సివుంది.
మొదటి వైద్య అనుకరణ యంత్రాలు మానవ రోగులకు సాధారణ నమూనాలుగా ఉండేవి.
పురాతన కాలం నుంచి, వ్యాధి దశల యొక్క ఆస్పత్రి లక్షణాలు మరియు మానవులపై వాటి ప్రభావాలను ప్రదర్శించేందుకు మట్టి మరియు రాతి నమూనాలను ఉపయోగించేవారు. ఇటువంటి నమూనాలు అనేక సంస్కృతులు మరియు ఖండాల్లో గుర్తించబడ్డాయి. కొన్ని సంస్కృతుల్లో (ఉదాహరణకు, చైనీయులు సంస్కృతి) ఈ నమూనాలను "రోగనిర్ధారణ చేసే" సాధనంగా ఉపయోగించబడ్డాయి, దీని వలన నమ్రతకు సంబంధించిన సామాజిక చట్టాలను పాటిస్తూ పురుష వైద్యుల వద్దకు మహిళలు వెళ్లేందుకు వీలు ఏర్పడింది. ప్రస్తుత రోజుల్లోని నమూనాలను విద్యార్థులు శరీరనిర్మాణ శాస్త్రంలోని కండరఅస్తిపంజర వ్యవస్థ మరియు అవయవ వ్యవస్థపై అవగాహన సాధించేందుకు ఉపయోగిస్తున్నారు.
చలనచిత్రం, దూరదర్శిని, వీడియో గేమ్‌లు (సీరియస్ గేమ్‌లతోపాటు) మరియు థీమ్ పార్కుల్లో సవారీలు వంటి అనేక భారీ మరియు ప్రసిద్ధ పరిశ్రమలు వినోద అనుకరణ పరిధిలోకి వస్తాయి. శిక్షణ మరియు సైనిక రంగాల్లో ఆధునిక అనుకరణ యొక్క మూలాలు ఉన్నట్లు భావిస్తున్నప్పటికీ, 20వ శతాబ్దంలో ఇది భోగలాలసత ప్రవృత్తిగా ఉన్న సంస్థలకు ఒక మధ్యవర్తిగా మారింది. 1980వ దశకం మరియు 1990వ దశకంలో సాంకేతిక రంగంలో సాధించిన పురోభివృద్ధి అనుకరణ విస్తృత వినియోగంలోకి వచ్చింది మరియు "జురాసిక్ పార్క్" (1993) వంటి చలనచిత్రాల్లో మరియు అతారీ యొక్క "బాటిల్‌జోన్" వంటి కంప్యూటర్-ఆధారిత క్రీడల్లో అనుకరణ కనిపించడం ప్రారంభమైంది.
థామస్ T. గోల్డ్‌స్మిత్ జూనియర్ మరియు ఎస్లే రేమాన్ 1947లో మొదటి అనుకరణ క్రీడను సృష్టించారు. ఇది లక్ష్యంపైకి క్షిపణిని ప్రయోగించడాన్ని అనుకరణ చేసిన ఒక రుజువర్త క్రీడ. క్షిపణి యొక్క ప్రయోగ మార్గం మరియు దాని యొక్క వేగాన్ని వివిధ గుబ్బలను (నాబ్‌లు) ఉపయోగించి నియంత్రించవచ్చు. 1958లో “"టెన్నిస్ ఫర్ టు" ” అనే కంప్యూటర్ గేమ్‌ను విల్లీ హిగిన్‌బోథమ్ సృష్టించాడు, ఇందులో ఇద్దరు ఆటగాళ్లు ఆడేవిధంగా టెన్నిస్ క్రీడ అనుకరణ చేయబడింది, ఆసిలోస్కోప్‌పై కనిపించే ఈ క్రీడను ఒకే సమయంలో చేతి నియంత్రణలను ఉపయోగించి ఇద్దరు ఆటగాళ్లు ఆడవచ్చు . గ్రాఫికల్ డిస్‌ప్లేను ఉపయోగించిన తొలి ఎలక్ట్రానిక్ వీడియో గేమ్‌లుగా గుర్తింపు పొందిన వాటిలో ఇది కూడా ఒకటి.
1980వ దశకంలో జరిగిన సాంకేతిక పరిజ్ఞాన అభివృద్ధి కారణంగా ముందు దశాబ్దాలతో పోలిస్తే మరింత తక్కువ ధరకు మరియు మరింత సామర్థ్యం ఉన్న కంప్యూటర్లు అందుబాటులోకి వచ్చాయి ఇది కంప్యూటర్ గేమింగ్ రంగం వృద్ధి చెందేందుకు దోహదపడింది. తొలి వీడియో గేమ్ కన్సోల్‌లు 1970వ దశకంలో విడుదలయ్యాయి మరియు 80వ దశకం ప్రారంభంలో అంటే 1983లో పరిశ్రమ పతనం కారణంగా ఈ విఫణి దెబ్బతింది, అయితే 1985లో నింటెండో వీడియో గేమ్ చరిత్రలో అత్యుత్తమ అమ్మకాలు జరిపిన నింటెండో ఎంటర్‌టైన్‌మెంట్ సిస్టమ్ (NES)ను విడుదల చేసింది. "ది సిమ్స్" మరియు "కమాండ్ అండ్ కాంక్వెర్" వంటి గేమ్‌లు మరియు డెస్క్‌టాప్ కంప్యూటర్ల ప్రాబల్యం ఇంకా పెరుగుతున్న కారణంగా 1990వ దశకంలో కంప్యూటర్ గేమ్‌లు విస్తృత ప్రాచుర్యాన్ని పొందాయి. ఈ రోజు, ప్రపంచవ్యాప్తంగా మిలియన్ల సంఖ్యలో ప్రజలు "వరల్డ్ ఆఫ్ వార్‌క్రాఫ్ట్" వంటి కంప్యూటర్ సిమ్యులేషన్ గేమ్‌లు ఆడుతున్నారు. 
1976లో చలనచిత్రాల్లో వస్తువులను అనుకరించేందుకు కంప్యూటర్-జెనరేటెడ్ ఇమేజరీ (కంప్యూటర్‌లో సృష్టించిన ప్రతిబింబాలు)ని వాడటం ప్రారంభమైంది, కొన్ని నిమిషాలపాటు కంప్యూటర్‌లో సృష్టించిన ప్రతిబింబాలు ఉపయోగించిన తొలి సినిమాగా 1982నాటి "ట్రాన్" గుర్తింపు పొందింది. అయితే, వ్యాపారపరంగా ఈ సినిమా విఫలమవడంతో చలనచిత్ర రంగం ఈ సాంకేతిక పరిజ్ఞానానికి దూరంగా వెళ్లింది . 1993నాటి "జురాసిక్ పార్క్" కంప్యూటర్‌లో సృష్టించిన గ్రాఫిక్స్‌ను విస్తృతంగా ఉపయోగించిన తొలి ప్రసిద్ధ చిత్రంగా నిలిచింది, ఇందులో కంటితో చూసేందుకు గుర్తించలేని విధంగా అనుకరణ చేసిన రాక్షస బల్లులను సమగ్రపరచడం ద్వారా ప్రత్యక్ష పోరాట సన్నివేశాలను తీర్చిదిద్దారు. ఈ పరిణామం చలనచిత్ర పరిశ్రమలో పూర్తిగా భిన్నమైన వాతావరణం తీసుకొచ్చింది; 1995లో వచ్చిన "టాయ్ స్టోరీ" పూర్తిగా కంప్యూటర్‌లో సృష్టించిన ప్రతిబింబాలను ఉపయోగించిన చిత్రంగా నిలిచింది, కొత్త సహస్రాబ్దికి చలనచిత్రాల్లో స్పెషల్ ఎఫెక్ట్స్ ప్రధాన ప్రత్యామ్నాయమయ్యాయి . 
1930వ దశకంలో లింక్ ట్రైనర్ నుంచి వినోద రంగంలో అనుకరణ యంత్రాలు ఉపయోగించబడుతున్నాయి . థీమ్ పార్క్‌లో ఏర్పాటు చేసిన తొలి ఆధునిక అనుకరణ యంత్రంగా గుర్తింపు పొందిన డిస్నీ యొక్క స్టార్ టూర్స్ 1987 నెలకొల్పబడింది, దీని తరువాత కొంత కాలానికి 1990లో యూనివర్శల్ యొక్క ది ఫన్‌టాస్టిక్ వరల్డ్ ఆఫ్ హన్నా-బార్బెరా ప్రారంభమైంది, పూర్తిగా కంప్యూటర్ గ్రాఫిక్స్‌తో చేసిన తొలి సవారీగా ఇది గుర్తింపు పొందింది .
వీడియో మరియు కంప్యూటర్ గేమ్‌ల వంటి ఇతర రకాలకు భిన్నంగా అనుకరణ క్రీడలు (సిమ్యులేషన్ గేమ్‌లు) పర్యావరణాన్ని సరిగా ప్రతిబింబిస్తాయి లేదా అనుకరిస్తాయి. అంతేకాకుండా, ఉండే పాత్రలు మరియు పర్యావరణం మధ్య పరస్పర చర్యలను సహజత్వంతో ప్రతిబింబిస్తాయి. ఆట ఆడే విషయానికి వస్తే సాధారణంగా ఈ రకానికి చెందిన క్రీడలు బాగా కష్టంగా ఉంటాయి.. అన్ని వయస్సులవారిలో అనుకరణ క్రీడలకు బాగా ఆదరణ పెరుగుతోంది, మాంద్యం పరిస్థితుల్లో కూడా తట్టుకొని నిలబడిన పరిశ్రమగా ఈ రంగం గుర్తింపు పొందింది .
ప్రముఖ అనుకరణ క్రీడలు“స్పెషల్ ఎఫెక్ట్స్‌కు 3D కంప్యూటర్ గ్రాఫిక్స్‌ను జోడించడాన్ని” కంప్యూటర్-జెనరేటెడ్ ఇమేజరీ అంటారు. గరిష్ఠ నాణ్యతా ప్రమాణాలు, నియంత్రణలు కలిగివున్న కారణంగా ఈ సాంకేతిక పద్ధతిని విజువల్ ఎఫెక్ట్స్‌కు ఉపయోగిస్తారు, వ్యయం, వనరులు లేదా భద్రత కారణాల చేత మరే ఇతర సాంకేతిక పరిజ్ఞానంతో సాధ్యపడిన ఎఫెక్ట్స్‌ను దీని ద్వారా సృష్టించవచ్చు . ఈ రోజు అనేక ప్రత్యక్ష పోరాట చలనచిత్రాల్లో, ముఖ్యంగా పోరాట కళకు సంబంధించిన వాటిలో కంప్యూటర్‌‌లో సృష్టించిన గ్రాఫిక్స్‌ను చూడవచ్చు. బాలలకు సంబంధించిన చలనచిత్రాల్లో డిస్నీ-తరహా (చేతితో-గీసిన) యానిమేషన్‌కు పూర్తిగా కంప్యూటర్‌లో సృష్టించిన ప్రతిబింబాలు (కంప్యూటర్-జెనరేటెడ్ ఇమేజరీ) వాడుతున్నారు, ఈ చలనచిత్రాలు ఎక్కువగా కంప్యూటర్‌లోనే సృష్టించబడుతున్నాయి.
కంప్యూటర్‌లో సృష్టించిన ప్రతిబింబాలను ఉపయోగించిన చిత్రాలకు ఉదాహరణలుఅనుకరణ యంత్రాల సవారీలు సైనిక శిక్షణ అనుకరణ యంత్రాలు మరియు వ్యాపార అనుకరణ యంత్రాల సంతతికి చెందివుంటాయి, అయితే ఇవి ఒక సిద్ధాంత మార్గంలో భిన్నంగా ఉంటాయి. సైనిక శిక్షణ అనుకరణ యంత్రాలు వాస్తవ సమయంలో అభ్యాసి యొక్క ఆదేశం మేరకు వాస్తవికత్వంతో స్పందిస్తాయి, సవారీ అనుకరణ యంత్రాలు మాత్రం యథార్థంగా కదులుతున్నట్లు భ్రమింపజేస్తాయి మరియు అవి ముందుగా నిర్దేశించిన కదలిక ఆదేశాల మేరకు కదులుతాయి.. మొదటి అనుకరణ సవారీల్లో ఒకటైన, స్టార్ టూర్స్, $32 మిలియన్ల వ్యయంతో రూపొందించబడింది ఇది ఒక హైడ్రాలిక్ మోషన్ ఆధారిత కేబిన్‌ను ఉపయోగించబడింది. కదలిక ఒక జాయ్‌స్టిక్‌తో ప్రోగ్రామ్ చేయబడి ఉంటుంది. ది అమేజింగ్ అడ్వేంచర్స్ ఆఫ్ స్పైడర్-మ్యాన్ వంటి ఈ రోజుకు చెందిన సిమ్యులేటర్ రైడ్‌లలో (అనుకరణ సవారీలు), సవారీ చేసేవారికి మరింత అనుభూతిని కలిగించే వివిధ అంశాలు చేర్చబడ్డాయి: అవి 3D ఇమేజరీ, ఫిజికల్ ఎఫెక్ట్స్ (నీళ్లు చల్లడం లేదా సువాసనలు ఉత్పత్తి చేయడం) మరియు పర్యావరణంలో గుండా ప్రయాణించడం మొదలైనవి.
సిమ్యులేషన్ రైడ్‌లునగర అనుకరణ నమూనా అనేది ఒక క్రీడ రూపంలో ఉంటుంది, అయితే వివిధ విధాన నిర్ణయాలకు నగరాలు ఏ విధంగా మార్పు చెందుతాయో అర్థం చేసుకునేందుకు పట్టణ ప్రణాళికా రచయితలకు దీనిని ఒక సాధనంగా ఉపయోగిస్తారు. అర్బన్‌సిమ్ (వాషింగ్టన్ విశ్వవిద్యాలయంలో ఇది అభివృద్ధి చేయబడింది), ఎనీలాజిక్, ILUTE (టొరంటో విశ్వవిద్యాలయంలో అభివృద్ధి చేయబడింది) మరియు డిస్ట్రిమోబ్స్ (బోలోగ్నా విశ్వవిద్యాలయంలో అభివృద్ధి చేయబడింది)లను ఆధునిక, భారీ-స్థాయి పట్టణ అనుకరణ నమూనాలకు ఊదాహరణలుగా చెప్పవచ్చు, పట్టిన ప్రణాళిక రచయితలు ఉపయోగించేందుకు ఇవి అభివృద్ధి చేయబడ్డాయి. నగర అనుకరణ నమూనాలు సాధారణంగా భూమి వినియోగం మరియు రవాణా ప్రాతినిధ్యాలను విశదీకరించే ప్రతినిధి-ఆధారిత అనుకరణలుగా ఉంటాయి.
బహుశా "భవిష్యత్ తరగతిగది" అనేక రకాల అనుకరణ యంత్రాలు కలిగివుంటుంది, వీటితోపాటు పాఠ్యాంశ మరియు దృశ్య అభ్యాస సాధనాలు కూడా ఉంటాయి. వైద్య విద్య సంవత్సరాల్లో ప్రవేశించే సమయానికి విద్యార్థులు బాగా సన్నద్ధమయ్యేందుకు మరియు అధిక నిపుణత స్థాయి కలిగివుండేందుకు ఇది ఉపయోగపడుతుంది. ఉన్నత విద్యకు చెందిన విద్యార్థి లేదా పట్టభద్రుడు మరింత సంక్షిప్త మరియు పునఃశిక్షణకు సమగ్ర పద్ధతి కలిగివుండే అవకాశం ఉంది — లేదా వారి యొక్క నైపుణ్యాలు పరిధిలోకి కొత్త వైద్య పద్ధతులను చేరుస్తుంది — మరియు నియంత్రణ సంస్థలు మరియు వైద్య సంస్థలు వ్యక్తుల యొక్క ప్రావీణ్యత మరియు సమర్థతకు సులభంగా ప్రాప్తి పొందేందుకు వీలు ఏర్పడుతుంది.
భవిష్యత్ తరగతిగది వైద్య సిబ్బంది విద్యను కొనసాగించేందుకు వైద్యపరమైన మెళకువల సమితికి ప్రాతిపదికగా పనిచేస్తుంది; ఇదే విధంగా ఆవర్తన విమాన శిక్షణ విమానయాన సంస్థలకు చెందిన పైలెట్‌లు ఉపయోగకరంగా ఉంటుంది, ఈ సాంకేతిక పరిజ్ఞానం అభ్యాసకులకు వారి వృత్తి జీవితం చివరి వరకు సాయపడుతుంది.
అనుకరణ నమూనా అనేది "సజీవ" పాఠ్య పుస్తకం కంటే ఎక్కువగా పనిచేస్తుంది, ఇది వైద్య వృత్తిలో ఒక సమగ్ర భాగంగా మారింది. అనుకరణ నమూనా పర్యావరణం వైద్య విద్యా సంస్థల్లో పాఠ్యాంశ అభివృద్ధికి ఒక ప్రామాణిక వేదికను అందజేస్తుంది.
అనుకరణ సేవలు CAx (CAD, CAM, CAE...) సేవలు మరియు ప్రక్రియలతో సమగ్రపరచడం పెరుగుతోంది. ఉత్పత్తి జీవిత చక్రంవ్యాప్తంగా, ముఖ్యంగా ప్రారంభ భావం మరియు రూపకల్పన దశల్లో అనుకరణ ఉపయోగించడం వలన గణనీయమైన ప్రయోజనాలు అందించగలదు. నమూనా నిర్మాణం మరియు విఫణిలోకి తీసుకొచ్చేందుకు తక్కువ సమయం వంటి ప్రత్యక్ష వ్యయ అంశాల నుంచి ఉత్తమ పనితీరు కనబర్చే ఉత్పత్తులు మరియు అధిక రాబడుల వరకు ఈ ప్రయోజనాలు ఉంటాయి. అయితే, కొన్ని కంపెనీలకు అనుకరణ ఆశించిన ప్రయోజనాలను అందించలేదు.
అన్ని అత్యుత్తమ శ్రేణికి చెందిన ఉత్పాదక సంస్థలు నమూనా రూపకల్పన ప్రక్రియ ప్రారంభంలో అనుకరణను ఉపయోగిస్తున్నాయని, 3 లేదా 4 వెనుకబడిన సంస్థలు దీనిని ఉపయోగించడం లేదని అబెర్డీన్ గ్రూపు అనే పరిశోధక సంస్థ గుర్తించింది.
జీవితచక్ర ప్రారంభ దశలో అనుకరణ యొక్క విజయవంతమైన ఉపయోగం అనుకరణ సాధనాలను సంపూర్ణ CAD, CAM మరియు PLM సేవా-సమితితో సమగ్రపరచడం ద్వారా భారీస్థాయిలో జరుగుతోంది. ఇప్పుడు అనుకరణ సేవలు ఒక మల్టీ-CAD ఎన్విరాన్‌మెంట్‌లో సంస్థవ్యాప్తంగా ఉపయోగించబడుతున్నాయి మరియు అనుకరణ సమాచార మరియు ప్రక్రియల నిర్వహణ మరియు ఉత్పత్తి జీవితచక్ర చరిత్రలో భాగంగా అనుకరణ ఫలితాలు ఉండేలా చూసేందుకు వీటిని ఉపయోగిస్తున్నారు. టైలరబుల్ యూజర్ ఇంటర్‌పేసెస్ మరియు "విజార్డ్స్" వంటి వినియోగదారు అంతర్ముఖాలు అభివృద్ధి చేయబడటంతో జీవితచక్రంవ్యాప్తంగా అనుకరణను ఉపయోగించే సామర్థ్యం విస్తరించబడింది, సంబంధిత PLM భాగస్వాములు అనుకరణ ప్రక్రియలో పాలుపంచుకునేందుకు ఈ అంతర్ముఖాలు వీలు కల్పిస్తాయి.
వైపరీత్యాలకు స్పందించేందుకు ప్రజలను సన్నద్ధం చేసే పద్ధతిగా అనుకరణ శిక్షణ ఉపయోగించబడుతోంది. అనుకరణలు అత్యవసర పరిస్థితులను ప్రతిబింబించడంతోపాటు అభ్యాసకులు ఎలా స్పందిస్తున్నారో తెలుసుకునేందుకు ఉపయోగపడతాయి. విపత్తు సమాయత్తతకు సంబంధించిన అనుకరణలు తీవ్రవాద దాడులు, ప్రకృతి వైపరీత్యాలు, మహమ్మారులు ప్రబలడం లేదా ఇతర ప్రాణాంతక అత్యవసర పరిస్థితులను ఎదుర్కోవడం ఎలాగో తెలియజేసే శిక్షణ ఇస్తాయి.
వైపరీత్యాల సమాయత్తతకు అనుకరణ శిక్షణను ఉపయోగించిన సంస్థగా CADE (సెంటర్ ఫర్ అడ్వాన్స్‌మెంట్ ఆఫ్ డిస్టాన్స్ ఎడ్యుకేషన్) గుర్తింపు పొందింది. CADE వివిధ రకాల దాడులకు అత్యవసర సిబ్బందిని సమాయత్తం చేసేందుకు ఒక వీడియో గేమ్‌ను ఉపయోగించింది. News-Medical.Net నివేదించిన ప్రకారం, ”అత్యవసర సిబ్బంది సన్నద్ధమై ఉండాల్సిన జీవతీవ్రవాదం, మహమ్మారి జ్వరం, స్మాల్‌పోక్స్ మరియు ఇతర విపత్తులను ఎదుర్కొనేందుకు రూపొందించబడిన వీడియో గేమ్‌ల సిరీస్‌లో ఇది మొదటిది.” 0}యూనివర్శిటీ ఆఫ్ ఇల్లినోయిస్ ఎట్ చికాగో (UIC)కు చెందిన ఒక బృందం ఈ వీడియో గేమ్‌ను అభివృద్ధి చేసింది, అభ్యాసకులు సురక్షిత, నియంత్రిత పర్యావరణంలో అత్యవసర మెళకువలు నేర్చుకునేందుకు ఈ గేమ్ వీలు కల్పిస్తుంది.
అత్యవసర పరిస్థితులకు సంబంధించిన శిక్షణ ఇచ్చేందుకు అనుకరణను ఉపయోగించిన సంస్థకు మరో ఉదాహరణగా కెనడాలోని బ్రిటీష్ కొలంబియాలో ఉన్న వాంకోవర్‌లో బ్రిటీష్ కొలంబియా ఇన్‌స్టిట్యూట్ ఆఫ్ టెక్నాలజీ (BCIT)కి చెందిన ఎమర్జెన్సీ సిమ్యులేషన్ ప్రోగ్రామ్ (ESP)ను చెప్పుకోవచ్చు. ఈ కింది పరిస్థితులకు శిక్షణ ఇచ్చేందుకు SP అనుకరణను ఉపయోగిస్తుంది: అటవుల్లో మంటలను అదుపు చేసేందుకు, చమురు మరియు రసాయనాల బయటకు వెదజల్లబడినప్పుడు ఏర్పడే ప్రమాదాలను ఎదుర్కొనేందుకు, భూకంప సహాయ కార్యక్రమాలు, చట్ట పరిరక్షణ కార్యకలాపాలు, పట్టణ అగ్నిమాపక ప్రయత్నాలు, ప్రమాదకర పదార్థాల నిర్వహణ, సైనిక శిక్షణ, తీవ్రవాద దాడులను ఎదుర్కోవడం తదితర కార్యకలాపాలకు ఇది ఉపయోగపడుతుంది అనుకరణ వ్యవస్థ యొక్క మరో ప్రయోజనం ఏమిటంటే "డైనమిక్ రన్-టైమ్ క్లాక్"ను అమలు చేయడం, దీని వలన అనుకరణలు ఒక అనుకరణ చేసిన కాల వ్యవధిలో పనిచేసేందుకు, కోరుకున్నట్లుగా సమయాన్ని వేగవంతం చేసేందుకు లేదా తగ్గించేందుకు వీలు ఏర్పడుతుంది” అంతేకాకుండా, ఈ వ్యవస్థ సెషన్ రికార్డింగ్‌లు చేయడానికి, పిక్చర్-ఐకాన్ ఆధారిత నేవిగేషన్‌కు, వ్యక్తిగత అనుకరణల యొక్క ఫైల్‌ను భద్రపరచడం, మల్టీమీడియా కాంపోనెంట్స్ మరియు బాహ్య అనువర్తనాలు ప్రారంభించేందుకు ఉపయోగపడుతుంది.
బోధనాత్మకంగా, అనుకరణల ద్వారా అత్యవసర శిక్షణ యొక్క ప్రయోజనాలు ఏమిటంటే వ్యవస్థ ద్వారా అభ్యాసకుల పనితీరును గుర్తించవచ్చు. దీని వలన బోధకులు అదనపు దృష్టి కేంద్రీకరించాల్సిన అంశాలపై డెవెలపర్ వారిని అప్రమత్తం చేసేందుకు వీలు ఏర్పడుతుంది. దీని వలన కలిగే ఇతర ప్రయోజనాలు ఏమిటంటే తరువాత అత్యవసర విభాగానికి వెళ్లే ముందు అవసరమైన రీతిలో ఏ విధంగా స్పందించాలో అభ్యాసకులకు మార్గనిర్దేశం చేయవచ్చు లేదా శిక్షణ ఇవ్వవచ్చు-ప్రత్యక్ష పర్యావరణంలో ఇది సాధ్యపడకపోవచ్చు. కొన్ని అత్యవసర శిక్షణ అనుకరణ యంత్రాలు తక్షణ స్పందనను అందిస్తాయి, ఇతర అనుకరణ యంత్రాలు ఒక సంక్షిప్త రూపాన్ని మరియు అభ్యాసం చేస్తున్న అంశాన్ని మళ్లీ నేర్చుకోవాలనే సూచనను అందజేస్తాయి.
ప్రత్యక్ష-అత్యవసర పరిస్థితిలో, అత్యవసర స్పందనదారులు సమయాన్ని వృథా చేసేందుకు ఏమాత్రం అవకాశం ఉండదు. ఈ పర్యావరణంలో అనుకరణ-శిక్షణ వలన అభ్యాసకులు సాధ్యమైనంత సమాచారాన్ని సమీకరించేందుకు మరియు వారి యొక్క పరిజ్ఞానాన్ని సురక్షిత వాతావరణంలో సాధన చేసేందుకు అవకాశం ఏర్పడుతుంది. ప్రాణాలను ప్రమాద భయం లేకుండా వారు తప్పులు చేసేందుకు మరియు వాస్తవ-జీవిత అత్యవసర పరిస్థితికి తప్పులను సవరించుకొని సన్నద్ధమయ్యేందుకు ఇది ఉపయోగపడుతుంది.
సాంకేతిక శాస్త్ర వ్యవస్థలు లేదా అనేక ప్రక్రియలో పాలుపంచుకునే మరే వ్యవస్థలోనైనా అనుకరణ ఒక ముఖ్య ప్రయోజనం కలిగివుంది. ఉదాహరణకు ఎలక్ట్రికల్ ఇంజనీరింగ్‌లో, ప్రసరణ విలంబనను మరియు ఒక వాస్తవ ప్రేషణ తీగ కారణంగా ఏర్పడే దశ విస్థాపనాన్ని అనుకరించేందుకు విలంబన రేఖలను ఉపయోగిస్తారు. అదే విధంగా, ప్రసరణను అనుకరించకుండా అవరోధకాన్ని అనుకరణ చేసేందుకు డమ్మీ లోడ్‌లను వాడుకోవచ్చు మరియు ప్రసరణ అనవసరంగా ఉన్న పరిస్థితుల్లో కూడా వీటిని ఉపయోగించవచ్చు. ఒక అనుకరణ యంత్రం అతికొద్ది కార్యకలాపాలను మరియు అది అనుకరణ చేసే కేంద్రం యొక్క చర్యలను మాత్రమే అనుకరించవచ్చు. ఎమ్యులేట్‌కు: ఇది "భిన్నంగా ఉంటుంది" .
అనేక సాంకేతిక శాస్త్ర అనుకరణలు గణిత శాస్త్ర నమూనా ఏర్పాటుకు మరియు కంప్యూటర్ సహాయ పరిశోధనకు అవకాశం కల్పిస్తాయి. అయితే, అనేక సందర్భాల్లో గణిత శాస్త్ర నమూనా సృష్టి విశ్వసనీయంగా ఉండదు. ఫ్యూయిడ్ డైనమిక్స్ యొక్క అనుకరణకు తరచుగా గణిత మరియు భౌతిక అనుకరణలు అవసరమవతాయి. ఇటువంటి సందర్భాల్లో భౌతిక నమూనాలకు డైనమిక్ సిమిలిట్యూడ్ అవసరమవుతుంది. పరిశోధక ఉపయోగాల కంటే భౌతిక మరియు రసాయన అనుకరణలు ప్రత్యక్ష వాస్తవ ఉపయోగాలు కలిగివున్నాయి; ఉదాహరణకు, రసాయన సాంకేతిక శాస్త్రంలో చమురు శుద్ధి కర్మాగారాల వంటి రసాయన కర్మాగారాల నిర్వహణ కోసం ప్రక్రియ ప్రమాణాలు ఇచ్చేందుకు ప్రక్రియ అనుకరణలు ఉపయోగిస్తారు.
GNSS గ్రాహక పరికరాలను (వ్యాపార ప్రపంచంలో వీటిని సాధారణంగా శాట్-నావ్స్‌గా గుర్తిస్తారు) పరీక్షించేందుకు అందుబాటులో ఉన్న ఏకైక వాస్తవ మార్గంలో ఒక RF నక్షత్రరాశి అనుకరణ యంత్రాన్ని ఉపయోగిస్తారు. ఉదాహరణకు విమానంలో ఉపయోగించే ఒక గ్రాహకిని నిజంగా విమానంలోకి తీసుకెళ్లాల్సిన అవసరం లేకుండా పరిణామశీలమైన పరిస్థితుల్లో పరీక్షించవచ్చు. పరీక్ష పరిస్థితులను అత్యంత కచ్చితత్వంతో పునరుక్తం చేయవచ్చు మరియు పరీక్ష సంబంధిత అన్ని పరిమాణాలపై పూర్తి నియంత్రణ ఉంటుంది. "వాస్తవ-ప్రపంచం"లో నిజమైన సంకేతాలను ఉపయోగించడం ద్వారా ఇది సాధ్యపడదు. కొత్త గెలీలియో (ఉపగ్రహ మార్గనిర్దేశనం)లో ఉపయోగించే గ్రాహక పరికరాలను పరీక్షించేందుకు మరే ఇతర ప్రత్యామ్నాయం లేదు, ఎందుకంటే వాస్తవ సంకేతాలు ఇప్పటివరకు అందుబాటులో లేవు.
ఆర్థిక రంగంలో, తరచుగా దృష్టాంతాన్ని రూపొందించేందుకు కంప్యూటర్ అనుకరణలను ఉపయోగిస్తారు. ఉదాహరణకు నష్టభయ-సర్దుబాటు నికర ప్రస్తుత విలువను ఎప్పుడూ తెలిసిన (లేదా స్థిరమైన) ప్రవేశాంశాల నుంచి కాకుండా, బాగా నిర్వచించిన ప్రవేశాంశాల నుంచి లెక్కించవచ్చు. పరిణామం పరిధిలో ప్రాజెక్టు యొక్క పనితీరును అనుకరించడం ద్వారా, అనుకరణ ప్రక్రియ 
వివిధ ముజరా రేట్లు మరియు ఇతర చరరాశులుపై NPV పంపిణీని అందేజేస్తుంది.
విమాన అనుకరణ యంత్రాన్ని భూమిపై పైలెట్‌లకు శిక్షణ ఇచ్చేందుకు ఉపయోగిస్తారు. దీని వలన పైలెట్ తన యొక్క అనుకరణ చేసిన "విమానాన్ని" ఎటువంటి హాని జరగకుండా కూల్చివేసేందుకు వీలు ఉంటుంది. అత్యంత ప్రమాదకర పరిస్థితుల్లో కూడా విమానాన్ని నియంత్రించే విధంగా పైలెట్‌లకు శిక్షణ ఇచ్చేందుకు తరచుగా విమాన అనుకరణ యంత్రాలను ఉపయోగిస్తారు, ఇంజిన్లు లేకుండా లేదా పూర్తి ఎలక్ట్రికల్ లేదా హైడ్రాలిక్ వైఫల్యాలతో విమానాన్ని కిందకు దింపడం వంటి ప్రమాదకర పరిస్థితులను ఎదుర్కోవడానికి పైలెట్‌లకు అనుకరణ యంత్రాలపై శిక్షణ ఇస్తారు. సాధారణంగా ఒక విమానయాన సంస్థలో పనిచేసే పైలెట్ ప్రతి ఆరు నెలలకు ఒకసారి అనుకరణ శిక్షణను పూర్తి చేయాల్సి ఉంటుంది. ఒక ప్రత్యేక రకం విమానాన్ని కొత్తగా నడుపబోతున్న పైలెట్‌లకు కూడా సాధారణంగా ఒక అనుకరణ యంత్రంపై వారికి సంబంధించిన శిక్షణను అందజేస్తారు. అత్యంత అధునాతన అనుకరణ యంత్రాలు అధిక-విశ్వసనీయ దృశ్య వ్యవస్థలు మరియు హైడ్రాలిక్ చలన (జల చాలిత) వ్యవస్థలు కలిగివుంటాయి. ఒక వాస్తవ శిక్షణ విమానంతో పోలిస్తే సాధారణంగా అనుకరణ యంత్ర నిర్వహణకు అతి తక్కువ వ్యయం అవుతుంది.
అనుకరణ యంత్ర సాఫ్ట్‌వేర్, ముఖ్యంగా విమాన అనుకరణ యంత్ర సాఫ్ట్‌వేర్‌ను ఉపయోగించే కొందరు వ్యక్తులు వారి నివాసంలోనే సొంత అనుకరణ యంత్రాన్ని నిర్మించుకోవచ్చు. ఇంటిలో అనుకరణ యంత్రం కలను నిజం చేసుకోవాలనుకునే కొందరు వ్యక్తులు ఉపయోగించిన కార్డులు మరియు చట్రాలను కొనుగోలు చేస్తుంటారు, అవి వాస్తవ యంత్రం ఉపయోగించే సాఫ్ట్‌వేర్‌ను అమలు చేసే సామర్థ్యం కలిగివుంటాయి. హార్డ్‌వేర్ మరియు సాఫ్ట్‌వేర్ సరిపోలిక సమస్యను — మరియు అనేక భిన్నమైన చట్రాలకు అనుసంధానించబడిన వందలాది కార్డులకు సంబంధించిన సమస్య ఇది పరిష్కరిస్తుంది — ఈ సమస్యలు పరిష్కరించడం విలువతో కూడినదేనని అనేక మంది భావిస్తారు. వాస్తవిక అనుకరణపై బాగా ఆసక్తి కలిగివున్న కొంత మంది మాత్రం దీనికి అసలైన విమాన భాగాలను కొనుగోలు చేస్తుంటారు, ఎయిర్‌క్రాఫ్ట్ బోన్‌యార్డ్‌ల్లోని (సేవల నుంచి తొలగించిన విమానాలు ఉంచేచోటు) విమానాల యొక్క పూర్తి ముందువైపు భాగాలను కొనుగోలు చేస్తారు. వాస్తవ జీవితంలో సాధ్యపడని అభిరుచిని అనుకరణ చేసేందుకు దీని వలన వీలు ఏర్పడుతుంది.
విమాన అనుకరణ యంత్రాలతో సారూప్యత కలిగిన సముద్ర అనుకరణ యంత్రాలను నౌకా సిబ్బందికి శిక్షణ ఇచ్చేందుకు ఉపయోగిస్తారు. ఈ కిందివాటిని కొన్ని సాధారణ సముద్ర అనుకరణ యంత్రాలుగా చెప్పవచ్చు:ఇటువంటి అనుకరణ యంత్రాలను ఎక్కువగా సముద్ర సంబంధ కళాశాలలు, శిక్షణ సంస్థలు, నౌకా దళాల్లో ఉపయోగిస్తారు. ఇవి నౌకల యొక్క బ్రిడ్జ్, ఆపరేటింగ్ డెస్క్‌లు (నడిపే గది), కాల్పనిక పరిసరాలు చూపించే అనేక స్క్రీన్‌లు కలిగివుంటాయి.
అనధికారింగా యుద్ధ క్రీడలుగా గుర్తించే సైనిక అనుకరణలను యుద్ధ రంగం యొక్క సిద్ధాంతాలను పరీక్షించేందుకు మరియు వాస్తవ పోరాటాల అవసరం లేకుండా వాటిని రుచిచూసేందుకు వీలున్న నమూనాలుగా చెప్పవచ్చు. ఇవి అనేక భిన్న రూపాల్లో, వాస్తవికత యొక్క వివిధ అంశాలతో ఉంటాయి. ఇటీవల రోజుల్లో, ఈ అనుకరణల యొక్క పరిధి విస్తరించబడింది, వీటిని సైనిక అవసరాలకే కాకుండా, రాజకీయ మరియు సామాజిక అంశాల కోసం కూడా ఉపయోగిస్తున్నారు (ఉదాహరణకు, నేషన్‌ల్యాబ్ సిరీస్, ఇది లాటిన్ అమెరికాలో ఒక వ్యూహాత్మక విన్యాసం. ఇదిలా ఉంటే అనేక ప్రభుత్వాలు నఫరుగతిగా మరియు సంయుక్తంగా అనుకరణను ఉపయోగిస్తున్నాయి, దీనికి సంబంధించిన నమూనాలపై వృత్తిపరమైన వ్యక్తులకు మినహా, బయటివారు అతితక్కువ అవగాహన కలిగి ఉన్నారు.
'వాస్తవ' రోబోట్‌పై ఆధారపడాల్సిన అవసరం లేకుండా ఒక ప్రత్యేక (లేదా కాని) రోబోట్ కోసం సంస్థరిత అనువర్తనాలను సృష్టించేందుకు రోబోటిక్స్ సిమ్యులేటర్‌ను ఉపయోగిస్తారు. కొన్ని సందర్భాల్లో, ఈ అనువర్తననాలను ఎటువంటి మార్పులు చేయకుండా (లేదా పుననిర్మాణం చేయాల్సిన అవసరం లేకుండా) అసలు రోబోట్‌కు బదిలీ చేయవచ్చు. వ్యయం, సమయం లేదా వనరు యొక్క 'ఏకైకత' కారణంగా వాస్తవ ప్రపంచంలో "సృష్టించడం" సాధ్యపడని పరిస్థితులను పునరుత్పత్తి చేసేందుకు రోబోటిక్స్ సిమ్యులేటర్లు వీలు కల్పిస్తాయి. వేగంగా రోబోట్ నమూనాను నిర్మించడాన్ని అనుకరణ యంత్రం సాధ్యపరుస్తుంది. ఒక రోబోట్ యొక్క చలనాలను అనుకరించేందుకు అనేక రోబోట్ అనుకరణ యంత్రాలు భౌతిక యంత్రాలు కలిగివుంటాయి.
నడిచే చలనాలను విశ్లేషించేందుకు, క్రీడా ప్రదర్శనను అధ్యయనం చేసేందుకు, శస్త్రచికిత్స పద్ధతులను అనుకరణ చేసేందుకు, ఉమ్మడి బరువులు విశ్లేషించేందుకు, వైద్య పరికరాలు రూపొందించేందుకు, మానవ మరియు జంతు కదలికలను యానిమేట్ (సచేతనం) చేసేందుకు జీవయాంత్రిక అనుకరణ యంత్రం ఉపయోగపడుతుంది.
విక్రయ ప్రక్రియ సాంకేతిక శాస్త్రం వంటి రంగంలో, వ్యాపార ప్రక్రియల ద్వారా లావాదేవీల ప్రవాహానికి నమూనాను సృష్టించేందుకు అనుకరణలు ఉపయోగకరంగా ఉంటాయి, వివిధ ముగింపు దశల ద్వారా (చెప్పేందుకు, ఆర్డర్ అంగీకారం మరియు వ్యవస్థాపించడం ద్వారా వస్తువులు/సేవలు అందజేసేందుకు ప్రాథమిక ప్రతిపాదన నుంచి) వినియోగదారు ఆర్డర్ల ప్రవాహాన్ని అధ్యయనం చేసేందుకు మరియు మెరుగుపరిచేందుకు వీటిని ఉపయోగిస్తారు. ప్రక్రియలోని వివిధ దశల్లో అస్థిరత్వం, వ్యయం, కార్మిక సమయం మరియు లావాదేవీల పరిమాణాన్ని పద్ధతుల్లో మెరుగుదలలు ఏవిధంగా ప్రభావితం చేస్తాయో అంచనా వేసేందుకు ఇటువంటి అనుకరణలు సాయపడతాయి. ఒక పూర్తి-స్థాయి కంప్యూటరీకరించిన ప్రక్రియ గల అనుకరణ యంత్రాన్ని ఇటువంటి నమూనాలను చిత్రించేందుకు ఉపయోగించవచ్చు, స్ప్రెడ్‌షీట్ సాఫ్ట్‌వేర్‌ను ఉపయోగించి సులభమైన విద్యాసంబంధ ప్రదర్శనలకు, రోల్ ఆఫ్ ఎ డై ఆధారంగా కప్‌ల మధ్య పెన్నీలను బదిలీ చేసేందుకు లేదా గరిటతో వర్ణమయ పూసల తొట్టిలో ముంచేందుకు దీనిని ఉపయోగిస్తారు.
ట్రక్ సిమ్యులేటర్ (అనుకరణ యంత్రం) ఒక కాల్పనిక పర్యావరణంలో వాస్తవ వాహనాల యొక్క లక్షణాలను పునరుత్పత్తి చేసే అవకాశాన్ని కల్పిస్తుంది. వాహన సంకర్షణ జరిపే బాహ్య కారకాలు మరియు పరిస్థితులను ఇది ప్రతిబింబిస్తుంది మరియు చోదకుడికి తన సొంత వాహనం యొక్క క్యాబ్‌లో కూర్చున్నట్లుగా భ్రమను కల్పిస్తుంది. సాధ్యమైనంత వాస్తవికతతో దృష్టాంతాలు మరియు సంఘటనలు పునఃసృష్టించబడతాయి, దీని వలన చోదకులు దీనిని సాధారణ విద్యా కార్యక్రమం మాదిరిగా భావించకుండా, వీటిలో పూర్తిగా లీనమవతారు.
ప్రారంభ చోదకుడికి అనుకరణ యంత్రం నిర్మాణాత్మక అనుభవాన్ని అందజేస్తుంది, దీని వలన అనుభవం పొందేకొలది చోదకుడు మరింత క్లిష్టమైన విన్యాసాలు ప్రదర్శించేందుకు వీలు ఏర్పడుతుంది. ప్రారంభ చోదకులకు, ట్రక్ సిమ్యులేటర్లు ఉత్తమ సాధనను అమలు చేయడం ద్వారా వారి వృత్తి జీవితాన్ని ప్రారంభించే అవకాశం కల్పిస్తాయి. అనుభవం ఉన్న చోదకులకు, అనుకరణ వారి యొక్క మెరుగైన చోదక సామర్థ్యాన్ని విస్తరించేందుకు లేదా పేలవమైన సాధనను గుర్తించేందుకు మరియు ప్రత్యామ్నాయ చర్య కోసం అవసరమైన చర్యలను సూచించేందుకు ఉపయోగపడుతుంది. కంపెనీలకు, తక్కువ నిర్వహణ వ్యయాన్ని సాధించేందుకు సిబ్బంది చోదక మెళకువలపై అవగాహన కల్పించేందుకు, ఉత్పాదన పెంచేందుకు మరియు మరింత ముఖ్యంగా, అన్ని సాధ్యపడే పరిస్థితుల్లో భద్రతను విస్తరించేందుకు అనుకరణ ఉపయోగపడుతుంది.
వ్యూహాత్మక క్రీడలు — సంప్రదాయ మరియు ఆధునిక రెండు రకాలు — నైరూప్యమైన నిర్ణయం యొక్క అనుకరణలుగా చూడవచ్చు- సైనిక మరియు రాజకీయ నేతల శిక్షణ కోసం తయారు చేయబడతాయి (ఇటువంటి సంప్రదాయానికి సంబంధించిన ఉదాహరణకు హిస్టరీ ఆఫ్ గోను లేదా ఇటీవల ఉదాహరణ క్రియెగ్‌స్పియెల్‌ను చూడండి).
అనేక ఇతర వీడియో గేమ్‌లు ఇదే రకానికి చెందిన అనుకరణ యంత్రాలు. ఇటువంటి క్రీడలు వ్యాపారం నుంచి ప్రభుత్వం, నిర్మాణం, మార్గనిర్దేశన వాహనాలు వరకు వాస్తవికత యొక్క వివిధ కోణాలను అనుకరించగలవు (పైవాటిని చూడండి).చారిత్రాత్మకంగా, ఈ పదం ప్రతికూల సందర్భార్థానికి ఉపయోగించబడింది:
అయితే, సిమ్యులేషన్ మరియు డిసెంబ్లింగ్ మధ్య సంబంధం తరువాత కనుమరుగైంది, ప్రస్తుతం ఇది భాషాపరమైన ఆసక్తిగా కొనసాగుతోంది.